NDR รูดหนัก 14% นิวโลว์ตั้งแต่เข้าตลาดฯ หลังงบฯ Q1/61 พลิกขาดทุน 19 ลบ.
NDR รูดหนัก 14% นิวโลว์ตั้งแต่เข้าตลาดฯ หลังงบฯ Q1/61 พลิกขาดทุน 19 ลบ. โดยปิดตลาดภาคเช้าอยู่ที่ระดับ 2.30 บาท ลดลง 0.38 บาท หรือ 14.18% สูงสุดที่ระดับ 2.62 บาท ต่ำสุดที่ระดับ 2.28 บาท ด้วยมูลค่าการซื้อขาย 4.47 ล้านบาท
14 พ.ค. 2561

ผู้สื่อข่าวรายงานว่า ราคาหุ้น บริษัท เอ็น.ดี.รับเบอร์ จำกัด (มหาชน) หรือ NDR ปิดตลาดภาคเช้า อยู่ที่ระดับ 2.30 บาท ลดลง 0.38 บาท หรือ 14.18% สูงสุดที่ระดับ 2.62 บาท ต่ำสุดที่ระดับ 2.28 บาท ด้วยมูลค่าการซื้อขาย 4.47 ล้านบาท โดยราคาหุ้นปรับตัวลดลงต่อเนื่องเป็นวันที่ 5 นับตั้งแต่ราคาหุ้นปิดที่ระดับ 2.94 บาท เมื่อวันที่ 7 พ.ค. 61 และทำสถิติต่ำสุดนับตั้งแต่เข้าซื้อขายในตลาดหลักทรัพย์แห่งประเทศไทยเมื่อวันที่ 15 ม.ค. 2558

ทั้งนี้ ราคาหุ้นปรับตัวลดลงอย่างหนัก หลังจากที่บริษัทรายงานผลการดำเนินงานงวดไตรมาส 1/61 (รวมบริษัทย่อย) สิ้นสุดวันที่ 31 มี.ค. 61 มีกำไรสุทธิดังนี้

โดยบริษัทพลิกขาดทุน เนื่องจากรายได้จากการส่งออกและรายได้จากการขายในประเทศยังไม่ฟื้นตัว ทำให้ยอดขายสุทธิอยู่ที่ระดับ 206 ล้านบาท ลดลงจากช่วงเดียวกันปีก่อนที่มียอดขาย 216 ล้านบาท